### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. september 2021 har vedtaget Magistratens foranstående indstilling af 30. august 2021.

Sagen blev behandlet sammen med sagerne 23 og 24.

### Resumé

[adresse] om naturen i [adresse] er en af ni temaplaner, der udgør revisionen af kommuneplanen i indeværende byrådsperiode i overensstemmelse med Planstrategi 2019.

Med temaplanen justeres to kapitler i kommuneplanens hovedstruktur:  Områder med særlige naturbeskyttelsesinteresser samt Sammenhængende naturområder (Grønt Danmarkskort). Grønt Danmarkskort skal sikre en forstærket indsats for større og sammenhængende naturområder.

Med temaplanen foretages ikke ændringer i forhold til de eksisterende udpegninger for områder med særlige naturbeskyttelsesinteresser.

For Grønt Danmarkskort er der ved nye udpegninger lagt vægt på at medtage områder, som enten er kommunalt eller statsejet. Der er også medtaget flere forskellige skovrejsningsområder og der er foretaget en koordinering med nabokommunernes udpegninger for Grønt Danmarkskort. Endelig er der lagt vægt på, at netværket også udvides bynært.

### Indstilling

At 1) Forslag til temaplan om naturen i [adresse] fremlægges i offentlig høring i otte uger.

### Sagens forløb

26-08-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 30-08-2021 Magistraten
Fremsendes til [adresse] med bemærkning, at Magistraten i mødet den 30. august 2021 anbefaler, at byrådet tiltræder Magistratsafdelingen for Teknik og Miljøs indstilling af 11. juni 2021.
 15-09-2021 [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. september 2021 har vedtaget Magistratens foranstående indstilling af 30. august 2021.

Sagen blev behandlet sammen med sagerne 23 og 24.